แหวนพรหมจรรย์มักถูกสวมโดยวัยรุ่นที่สัญญาว่าจะงดเว้นการมีเพศสัมพันธ์
**การงดเว้นการมีเพศสัมพันธ์** (อังกฤษ: sexual abstinence) เป็น การปฏิบัติโดยการละเว้นกิจกรรมทางเพศ ด้วยเหตุผลทางการแพทย์, จิตวิทยา, กฎหมาย, สังคม, การเงิน, ปรัชญา, ศีลธรรม, หรือ ศาสนา ความไม่ฝักใจทางเพศ แตกต่างกับการงดเว้นการมีเพศสัมพันธ์ และ การอยู่เป็นโสด (celibacy) นับเป็นการงดเว้นการมีเพศสัมพันธ์ที่มักได้รับแรงบันดาลใจจากปัจจัยอย่างความเชื่อส่วนตัวหรือความเชื่อทางศาสนา การงดเว้นการมีเพศสัมพันธ์ก่อนการสมรสนับเป็นบรรทัดฐานทางสังคมในบางที่ หรือ เป็นกฎหมายในบางประเทศ โดยนับเป็นส่วนหนึ่งของพรหมจรรย์ (chastity)

การงดเว้นอาจเกิดขึ้นโดยสมัครใจ (เช่น เมื่อบุคคลเลือกที่จะละเว้นกิจกรรมทางเพศด้วยเหตุผลทางศีลธรรม, ศาสนา, ปรัชญา, หรือ อื่น ๆ) หรือ อาจเกิดขึ้นเหนือความสมัครใจ โดยถูกบังคับโดยสถานการณ์ทางสังคม (เช่น เมื่อบุคคลไม่สามารถหาผู้ที่จะยินยอมร่วมเพศด้วยได้) หรือ ถูกบังคับโดยกฎหมาย (เช่น ในประเทศที่การร่วมเพศนอกเหนือการสมรสนั้นผิดกฎหมาย)

ประวัติ
-------

ความสำส่อน (promiscuity) ถูกมองเป็นเรื่องไม่ดีตั้งแต่สมัยโบราณ ด้วยเหตุผลทั้งทางสุขภาพและทางสังคม พีทาโกรัส กล่าวไว้ตั้งแต่ 600 ปีก่อนก่อนคริสตกาลว่า เพศสัมพันธ์ควรมีในฤดูหนาว และไม่ควรมีในฤดูร้อน เพราะมันให้ผลเสียต่อสุขภาพของผู้ชายในทุกฤดู ด้วยความที่การเสียน้ำอสุจิเป็นสิ่งอันตราย ยากที่จะควบคุม และก่อให้เกิดความเหนื่อยล้าทั้งทางร่างกายและจิตใจ ทว่าไม่มีผลต่อผู้หญิง ความคิดนี้อาจถูกรวมกับความคิดของศาสนาโซโรอัสเตอร์ในเรื่องความดีและความเลวในหลักปรัชญาที่เรียกว่าไญยนิยม ซึ่งส่งผลต่อทัศนคติที่ศาสนาคริสต์และอิสลามมีต่อกิจกรรมทางเพศ 
ทว่าคนอีกกลุ่มอ้างว่าศาสนาคริสต์ยึดถือความคิดเกี่ยวกับการงดเว้นการมีเพศสัมพันธ์ก่อนไญยนิยมและศาสนาโซโรอัสเตอร์ โดยมีรากฐานที่ถูกพบในพันธสัญญาเดิม

ในช่วงวันตกไข่
--------------

แผนผังชี้ช่วงเวลาวันตกไข่ของผู้หญิง
การงดเว้นการมีเพศสัมพันธ์สามารถถูกใช้เมื่อผู้หญิงอยู่ในช่วงวันตกไข่และสามารถมีลูกได้

ก่อนการแต่งงาน
--------------

### การถือพรหมจรรย์ก่อนการแต่งงาน

ในบริบททางวัฒนธรรม ศีลธรรม และศาสนา ส่วนใหญ่ การร่วมเพศของคู่สมรส ไม่ถือว่าเป็นการละเมิดการถือพรหมจรรย์ บางศาสนา กฎหมาย และบรรทัดฐานทางสังคมห้ามไม่ให้บุคคลมีเพศสัมพันธ์กับคนอื่นนอกเหนือจากคู่ครองตนเอง ในบริบทเหล่านี้ การงดเว้นการมีเพศสัมพันธ์ถูกใช้กับคู่ที่ยังไม่ผ่านการสมรสเพื่อจุดประสงค์ทางการถือพรหมจรรย์ *การถือพรหมจรรย์*มักถูกใช้ในความหมายเดียวกับการงดเว้นการมีเพศสัมพันธ์ ทั้งสองคำมีความหมายคล้ายกัน แต่ว่ามีพฤติกรรมและข้อห้ามที่ต่างกัน

### ประเด็นทางกฎหมาย

ในบางประเทศ กิจกรรมทางเพศนอกเหนือการสมรสถือว่าผิดกฎหมาย กฎหมายเหล่านี้ส่วนใหญ่ถูกผูกกับศาสนา และมีความแตกต่างกันในแต่ละประเทศ ในประเทศอิสลามบางประเทศ เช่น ซาอุดีอาระเบีย, ปากีสถาน อัฟกานิสถาน, อิหร่าน คูเวต มัลดีฟส์, โมร็อกโก, มอริเตเนีย, สหรัฐอาหรับเอมิเรตส์, กาตาร์, ซูดาน, เยเมน, กิจกรรมทางเพศทุกอย่างนอกเหนือการสมรสถือว่าผิดกฎหมาย

### ความรุนแรง

ในบางพื้นที่ ผู้ชาย ผู้หญิง เด็กชาย หรือ เด็กหญิง ที่ต้องสงสัยว่ามีเพศสัมพันธ์ก่อนการแต่งงาน หรือ มีเพศสัมพันธ์กับเพศเดียวกัน อาจตกเป็นเหยื่อของการฆ่าเพื่อรักษาเกียรติ (Honour killings) โดยครอบครัวของพวกเขาเอง บางที่ใช้การปาหินเพื่อลงโทษการมีเพศสัมพันธ์นอกการสมรส[]

#### ความนิยมและประสิทธิผล

การปรากฏตัวของโรคเอดส์ เพิ่มความนิยมของการงดเว้น อย่างไรก็ตาม รายงานการวิจัยโดยมหาวิทยาลัยออกซฟอร์ดเกี่ยวกับแผนการงดเว้นการมีเพศสัมพันธ์ในสหรัฐอเมริกาเป็นจำนวน 13 แผนการ โดยมีผู้ร่วมโครงการกว่า 13,000 คน พบว่า แผนการงดเว้นไม่ได้หยุดพฤติกรรมทางเพศที่ก่อให้เกิดความเสี่ยงและไม่แม้แต่ช่วยลดการตั้งครรภ์ไม่พึงประสงค์ งานวิจัยอื่นพบว่าระบบการศึกษาแบบการงดเว้นอย่างเดียวส่งผลกระทบเพียงเล็กน้อยต่อ "อายุเริ่มร่วมเพศ; จำนวนคู่ร่วมเพศ; และอัตราการงดเว้นการมีเพศสัมพันธ์, การใช้ถุงยางอนามัย, การร่วมเพศ, การตั้งครรภ์, และการติดโรคติดต่อทางเพศสัมพันธ์ (STI)"  ไม่นานมานี้รัฐสภาสหรัฐพบผลคล้ายกันจากงานวิจัยเกี่ยวกับการงดเว้นที่จัดทำโดย Mathematica Policy Research ปัจจุบันยังมีประเด็นเกี่ยวกับความหมายของการงดเว้น ว่า หมายถึงการงดเว้นจากการร่วมเพศ หรือ จากพฤติกรรมทางเพศทั้งหมด ขบวนการอย่าง True Love Waits ในอเมริกา บอกให้วัยรุ่นละเว้นการร่วมเพศก่อนการสมรส มีผู้เห็นด้วยเป็นจำนวนมาก ทว่าแบบสอบถามเกี่ยวกับพฤติกรรมทางเพศชี้ถึงการเพิ่มขึ้นของความนิยมการร่วมเพศทางปาก

### ผลกระทบของการงดเว้นต่อสังคม

อัลเฟรด คินเซย์ (Alfred Kinsey) ถูกยกย่องให้เป็นบุคคลทางเพศวิทยาชาวอเมริกันคนแรกและถือเป็นหนึ่งในคนที่มีอิทธิพลด้านนี้ที่สุด งานวิจัยของเขาถูกกล่าวถึงว่าเป็นสิ่งที่ปูทางการสำรวจเรื่องเพศวิทยาระหว่างนักเพศวิทยาและสาธารณชน และยังถือเป็นงานที่ปลดปล่อยสภาพทางเพศของผู้หญิง คินเซย์กล่าวว่าการเมินเฉยทางเพศนำสู่ความทุกข์ทรมานในสังคมและการปลดปล่อยทางเพศที่ตรงข้ามกับการงดเว้นการมีเพศสัมพันธ์เป็นกุญแจสู่ทั้งการสมรสที่แข็งแรงและชีวิตที่มีความสุข คินเซย์กล่าวว่า "ความผิดปกติทางเพศไม่กี่อย่างที่มีอยู่ได้แก่ การงดเว้นการมีเพศสัมพันธ์ การครองโสดถาวร และการชะลอการแต่งงาน"

เจ.ดี. อันวิน (J.D. Unwin) เคยเป็นนักชาติพันธุ์วิทยาและนักมานุษยวิทยาสังคม ณ มหาวิทยาลัยออกซฟอร์ด และมหาวิทยาลัยเคมบริดจ์  เขาเขียนหนังสือหลายเล่มรวมไปทั้ง *เซ็กส์และวัฒนธรรม* (ค.ศ. 1934) ใน *เซ็กส์และวัฒนธรรม* อันวินศึกษา 80 ชนเผ่าดั้งเดิมและ 6 ซิวิไลเซชัน ผ่านประวัติศาสตร์กว่า 5,000 ปี และพบสหสัมพันธ์ทางบวกระหว่างความสำเร็จทางวัฒนธรรมกับข้อจำกัดทางเพศที่พบ ผู้เขียนพบว่ากลุ่มที่ประสบความสำเร็จทางวัฒนธรรมมากที่สุดมักแสดงความสัมพันธ์แบบมีคู่ครองคนเดียว และการงดเว้นการมีเพศสัมพันธ์นอกการสมรส อันวินอ้างว่าเมื่อชาติมีความรุ่งเรือง มักตามมาด้วยความเสรีที่เพิ่มขึ้น รวมไปทั้งความเสรีทางเพศ เป็นผลให้สูญเสียความเชื่อมแน่นทางสังคม แรงกระตุ้น และ จุดประสงค์ และส่งผลทางลบต่อสังคม เขากล่าวว่า "ประวัติศาสตร์ของมนุษย์ชาติไม่เคยมีเหตุการณ์ที่กลุ่มมีอารยธรรม นอกจากกลุ่มเหล่านั้นจะเคยถือความสัมพันธ์แบบมีคู่ครองคนเดียว และยังไม่มีตัวอย่างของกลุ่มไหนที่สามารถคงวัฒนธรรมหลังจากนำจารีตประเพณีที่เข้มงวดน้อยลงมาใช้"

ดูเพิ่ม
-------

* Abstinence, be faithful, use a condom
* Antisexualism
* *Harmful to Minors*, a book by Judith Levine which deals with sexual morality in the United States
* *The Fighting Temptations*, a film which features a storyline that involves sexual morality
* Gold star lesbian
* Making sense of abstinence
* Purity Ball
* Refusal skills
* Spiritual marriage
* สภาพพรหมจารี
* Virginity pledge

อ้างอิง
-------

1. ↑  O'Brien, Jodi (2009). *Encyclopedia of Gender and Society*. SAGE Publications. p. 155. ISBN 9781412909167. In this subset of abstinence-only education programs, young people vow chastity until marriage and wear a "purity ring" to demonstrate a commitment to sexual abstinence.
2. ↑  *The American Heritage Dictionary of the English Language* (3d ed. 1992), entries for *celibacy* and thence *abstinence*
3. ↑  Uta Ranke.Heinman (1988). *Eunuchs for the Kingdom of Heaven - the Catholic Church and Sexuality*. Penguin Books USA. ISBN 0 385 26527 1.
4. ↑  Abstinence during infertile period to prevent conception
5. ↑  Jordan, Mary (21 August 2008). "Searching for Freedom, Chained by the Law". *The Washington Post*. สืบค้นเมื่อ 3 August 2013.
6. ↑  Ernesto Londoño (9 September 2012). "Afghanistan sees rise in 'dancing boys' exploitation". *The Washington Post*. DEHRAZI, Afghanistan. คลังข้อมูลเก่าเก็บจากแหล่งเดิมเมื่อ 10 May 2013.
7. ↑  "Home". AIDSPortal. คลังข้อมูลเก่าเก็บจากแหล่งเดิมเมื่อ 26 October 2008. สืบค้นเมื่อ 2 August 2013.
8. ↑  "Iran". Travel.state.gov. คลังข้อมูลเก่าเก็บจากแหล่งเดิมเมื่อ 1 August 2013. สืบค้นเมื่อ 3 August 2013.
9. ↑  "United Nations Human Rights Website - Treaty Bodies Database - Document - Summary Record - Kuwait". Unhchr.ch. สืบค้นเมื่อ 2 August 2013.
10. ↑  "Culture of Maldives". Every Culture. สืบค้นเมื่อ 3 August 2013.
11. ↑  "Morocco: Should pre-marital sex be legal?". *BBC News*. 9 August 2012.
12. ↑  "2010 Human Rights Report: Mauritania". State.gov. 8 April 2011. สืบค้นเมื่อ 2 August 2013.
13. ↑  "Education in Dubai". Dubaifaqs.com. สืบค้นเมื่อ 2 August 2013.
14. ↑  Judd, Terri; Sajn, Nikolina (10 July 2008). "Briton faces jail for sex on Dubai beach". *The Independent*. London. สืบค้นเมื่อ 3 August 2013.
15. ↑  ""Sex outside of marriage is a criminal offense here," PH ambassador to Qatar warns Pinoys". *SPOT.ph*. 12 September 2011. สืบค้นเมื่อ 3 August 2013.
16. ↑  "Sudan must rewrite rape laws to protect victims". Reuters. 28 June 2007. คลังข้อมูลเก่าเก็บจากแหล่งเดิมเมื่อ 2013-06-15. สืบค้นเมื่อ 2 August 2013.
17. ↑  "Women's Rights in the Middle East and North Africa - Yemen". Unhcr.org. สืบค้นเมื่อ 2 August 2013.
18. ↑  "Shocking gay honor killing inspires movie - CNN.com". *CNN*. 13 January 2012.
19. ↑  "Iraqi immigrant convicted in Arizona 'honor killing' awaits sentence". *CNN*. 23 February 2011.
20. ↑  "No-sex programmes 'not working'". BBC News. 2 August 2007. สืบค้นเมื่อ 17 March 2009.
21. ↑  Abby Wilkerson (March 2013). "I Want to Hold Your Hand: Abstinence Curricula, Bioethics, and the Silencing of Desire". *Journal of Medical Humanities*. **34** (2): 101–108.
22. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2007-06-13. สืบค้นเมื่อ 2017-12-27.
23. ↑  Lisa Remez (Nov–Dec 2000). "Oral Sex among Adolescents: Is It Sex or Is It Abstinence?". *Family Planning Perspectives*. Family Planning Perspectives, Vol. 32, No. 6. **32** (6): 298–304. doi:10.2307/2648199. JSTOR 2648199. PMID 11138867. คลังข้อมูลเก่าเก็บจากแหล่งเดิมเมื่อ 21 April 2005.
24. ↑  Janice M. Irvine (2005). *Disorders of Desire: Sexuality and Gender in Modern American Sexology*. Temple University Press. pp. 37–43. ISBN 978-1592131518. สืบค้นเมื่อ 3 January 2012.
25. ↑  Charles Zastrow (2007). *Introduction to Social Work and Social Welfare: Empowering People*. Cengage Learning. pp. 227–228. ISBN 0495095109. สืบค้นเมื่อ 15 March 2014.
26. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-01-13. สืบค้นเมื่อ 2017-12-27.
27. ↑  "Any human society is free to choose either to display great energy or to enjoy sexual freedom; the evidence is that it cannot do both for more than one generation." Unwin, J. D. (1934) *Sex and Culture,* p. 412.
28. ↑  Unwin, J. D. (1927). "Monogamy as a Condition of Social Energy," *The Hibbert Journal,* Vol. XXV, p. 662.

ดูเพิ่ม
-------

* Benjamin Brown, "Kedushah: The Sexual Abstinence of Married Men in Gur, Slonim and Toldos Ahron", Jewish History 2013, pp. 475-522

แหล่งข้อมูลอื่น
---------------

* Chastityproject.com
* Chastity.com
* National Abstinence Clearinghouse
* Science discovers the physiological value of continence by Dr. R. W. Bernard, A.B. M.A. Ph.D.

| * ด
* ค
* ก
วิธีการคุมกำเนิด (G02B, G03A) |
| --- |
| การเปรียบเทียบ | 
* การเปรียบเทียบวิธีคุมกำเนิด
* วิธีคุมกำเนิดระยะยาวที่ย้อนกลับได้

 |
| ทางพฤติกรรม | 
* **แบบหลีกเลี่ยงการมีเพศสัมพันธ์ทางช่องคลอด**: การงดเว้น
* การร่วมเพศทางทวารหนัก
* การสำเร็จความใคร่ด้วยตนเอง
* การร่วมเพศแบบไม่สอดใส่
* การร่วมเพศทางปาก**แบบสามารถมีเพศสัมพันธ์ทางช่องคลอด**: การคุมกำเนิดโดยการให้นมลูก (LAM)
* Calendar-based methods (rhythm, etc.)
* การนับระยะปลอดภัย (Billings ovulation method
* Creighton Model, etc.)
* การหลั่งนอก

 |
| โดยใช้สิ่งกีดขวางกับ / หรือ สารฆ่าเชื้ออสุจิ | 
* หมวกครอบปากมดลูก
* ถุงยางอนามัย
* ฟองน้ำคุมกำเนิด
* ฝาครอบปากมดลูก
* ถุงยางอนามัยสตรี
* สารฆ่าเชื้ออสุจิ

 |
| โดยใช้ฮอร์โมน | 

|  |  |
| --- | --- |
| ชนิดฮอร์โมนรวม | 
* แผ่นแปะคุมกำเนิด
* Extended cycle
* Injectable
* NuvaRing
* ยาเม็ดคุมกำเนิดชนิดฮอร์โมนรวม

 |
| ชนิดฮอร์โมนเดียว | 
* วิธีคุมกำเนิดระยะยาวที่ย้อนกลับได้ (Depo-Provera
* ยาฝังคุมกำเนิด)
* ยาคุมกำเนิดชนิดโปรเจสเตอโรนอย่างเดียว
* Progesterone vaginal ring

 |

 |
| ยาต้านเอสโตรเจน | 
* Ormeloxifene (Centchroman)

 |
| หลังการร่วมเพศ | 
* การคุมกำเนิดฉุกเฉิน (ด้วยยาหรือห่วงอนามัยหุ้มทองแดง) (Ulipristal acetate
* Yuzpe regimen)

 |
| ห่วงอนามัยคุมกำเนิด | 
* ชนิดเคลือบทองแดง
* ชนิดเคลือบฮอร์โมน (Mirena)

 |
| การทำแท้ง | 
* ด้วยยา
* ด้วยศัลยกรรม

 |
| การทำหมัน | 
* **ผู้หญิง**: Essure
* การผูกท่อรังไข่**ผู้ชาย**: การตัดหลอดนำอสุจิ

 |
| อยู่ในขั้นทดลอง | 
* เจลคุมกำเนิด RISUG (วาซาลเจล)

 |